Държавен вестник, бр. 64, 2025 г., стр. 77

БРОЙ  64	
Д Ъ Р Ж А В Е Н  В Е С Т Н И К 	
СТР.  77   
ното разпределение на разходите между 
тези държави се извършва въз основа на 
действителните разходи. Всяко плащане 
в размер, надвишаващ размера на така 
установения окончателен дял от дадена 
държава, се зачита в нейна полза.
В потвърждение на това долупосочените 
надлежно упълномощени лица подписаха 
настоящото Споразумение.
Изготвено в Женева на 13 февруари 1969 г. 
на английски, френски и немски език, като 
трите текста имат еднаква сила, в един ори­
гинал, който ще бъде депозиран в архивите 
на правителството на Швейцария, което ще 
изпрати заверени копия на всички подписа­
ли страни и присъединяващите се държави. 
(По-долу следват подписите.)
ПРАВИЛА ЗА ДЕЙНОСТТА
Раздел I
А. СЛУЖИТЕЛИ НА КОНФЕРЕНЦИЯТА
Правило 1 – Председател и заместник-пред­
седатели
Правило 1.1. Председателят и двамата (2) 
заместник-председатели се избират от Конфе­
ренцията всяка година в края на последната є 
сесия с мнозинство от присъстващите членове 
с право на глас.
Правило 1.2. Председателят и замест­
ник-председателите могат да бъдат преизби­
рани, но общата продължителност на тези 
последователни назначения обикновено ще 
бъде ограничена до общо четири (4) години 
за всяка длъжност за всяко отделно лице.
Правило 2 – Генерален секретар
Правило 2.1. Конференцията има Генерален 
секретар, който се назначава от Конференци­
ята всяка година в края на редовната сесия 
с мнозинство от две трети (2/3) от всички 
членове.
Правило 2.2. Генералният секретар може 
да бъде преизбиран.
Правило 2.3. Ако Генералният секретар не 
може повече да изпълнява задълженията си, 
председателят назначава със съгласието на 
заместник-председателите и след консултация 
с председателя на Съвета на ЕОМБ временно 
изпълняващ длъжността Генерален секретар, 
чийто мандат изтича с назначаването на нов 
Генерален секретар от следващата редовна или 
извънредна сесия на Конференцията.
Правило 2.4. Длъжностите на Генералния 
секретар на Конференцията и на Директора 
на ЕОМБ не могат да се заемат от едно и 
също лице.
В. ФУНКЦИИ НА СЛУЖИТЕЛИТЕ
И НА ЕОМБ
Правило 3 – Председател и заместник-пред­
седатели
Правило 3.1. Председателят:
a) одобрява дневния ред за всяко заседание 
на Конференцията;
b) без да се засягат по-късните разпоредби 
на настоящите Правила за дейността, провеж­
да дебатите на Конференцията и гарантира 
спазването на Споразумението и Правилата 
за дейността;
c) представлява Конференцията, ако това 
се изисква от нея.
Правило 3.2. Ако председателят не може 
да присъства, председателството се поема от 
един от заместник-председателите.
Правило 4 – Генерален секретар
Правило 4. Съгласно определеното в член V 
на Споразумението Генералният секретар има 
задължението:
a) да осигурява ефективна връзка между 
Конференцията и съвета/директора на ЕОМБ;
b) да представлява Конференцията, ако се 
изисква от нея или от председателя.
Правило 5 – Функции на ЕОМБ
Правило 5.1. Съгласно Споразумението 
изпълнението на Общата програма е възло­
жено от Конференцията на EОМБ (член II.2). 
С оглед осигуряване ефективното изпълнение 
на Общата програма ЕОМБ, представлявана 
от своя Директор, изпълнява задълженията 
на Генералния секретар, както е определено 
в членове V.2 и VII.5 от Споразумението.
Правило 5.2. Директорът на ЕОМБ, по-спе­
циално:
a) предлага нови инициативи за разглеж­
дане от Конференцията;
b) предоставя годишен доклад за дейността 
на Конференцията;
c) предоставя предварителен дневен ред за 
заседанията на Конференцията, съгласуван с 
председателя;
d) разпраща дневния ред до Конференцията 
поне двадесет и един (21) дни преди всяко 
редовно заседание;
e) своевременно подготвя и разпраща до­
кументите, изисквани от Конференцията, по 
възможност най-малко десет (10) работни дни 
преди датата на заседанието;
f) изготвя резюме на решенията непосред­
ствено след всяка сесия на Конференцията и 
обобщаващ протокол, който обобщава съдър­
жанието на дискусиите на Конференцията и 
в който се записват взетите решения; този 
протокол се подписва от Председателя след 
приемането му от Конференцията.
Правило 5.3. Директорът на ЕОМБ се под­
помага от персонала на ЕОМБ при изпълнение 
на горепосочените задължения.
Правило 6 – Съвети
Правило 6. Конференцията може да поис­
ка съвет от всяко квалифицирано лице или 
експерт, които избере.
Правило 7 – Делегати и съветници
Правило 7.1. Участието като делегат е 
обвързано с представяне на пълномощия, 
издадени от компетентния министър или от 
съответен държавен орган.